JohanHeinsen/ENO huggingface dataset:
Aarhuus Stifts-Tidende, 1842-10-10
Damp Chocolade, udarbeidet til den fuldkomneste Fiinhed i den Deichmannske Handels Chocoladefabrik ved Kjøbenhavn, erholdes til Fabrikpriserne: 2 Mk. 4 s. a 8 Mk. pr. Pd. i Aarhuus hos Hr. L. Chr. Schmidt, L. P. Schmidt, A. W. Stigaard, S. Lind, N. Malling, og - Chr. Christensen; i Cheltoft – – N. & H. Colding. i Mariager – – C. Bering. i Grenaae J. A. Møller. i Horsens - - C. W. Høyer; i Skanderborg. - H. Jespersen; Fredericia - - Brosbølls Enke & Comp.; Veile. - I. C. Boesen; - C. H. Lewinson; Colding - – C. F. Müller; Apenrade – – D. Damm. Ribe - - L. Frandsen, Varde - - Edv. Hoffmann, i Ringkjøbing - - P. F. Nyboe; Lemvig A. W. Andrup; i Holstebroe - - F. C. Bruun; Viborg L. Buchvaldt; i Callundborg - - O. M. Thrane; i Nykjøbing i Sielland hos Hr. J. Bruun. Ligesom Fabricatet med fuld Føie kan anbefales fortrinligt, saaledes er der ogsaa sørget for smagfuld Udstyrring. Christiansfeldt Bindsaalelæder. er igjen at faae hos R. E Lemmich.
Aarhuus Stifts-Tidende, 1842-10-10
Godt fedt Flæsk kjøbes fremdeles til de høieste Priser af Carl Bentzen. Flæsk kjøbes til de høieste gangbare Priser af Chr. Christensen. Kartofler, Tradet & Gradet Byg kjøbes til de høieste Priser af Brødrene Jensen.
Aarhuus Stifts-Tidende, 1842-10-10
En Postvogn med 3 Agestole, fabrikeret af den bekjendte Smedemester Meyer paa Aakier, kan underhaanden faaes tilkjøbs hos R. Schierup.
Aarhuus Stifts-Tidende, 1842-10-10
Hvor en 3 Etage Kakkelovn, vægtig circa 65 Lpd., er til Salg eller Leie, anviser Adressecontoiret. En confirmeret Dreng, der er øvet i Skrivning og Regning, og er af god Opdragelse, kan blive anbragt i Farverlære strax. Man henvender sig til A. Hansen, const. Fæstemand. eller Konsten, med Vished at udfinde Enhvers Alder, Hexemesteren, hvorlænge En har været gift, hvor mange Kjærester en Person har eller har havt, hvor mange Penge En eller Anden har i sin Lomme eller Pung a., faaes for 1 1/8. hos Boghandler Kieldsen i Randers. Skolebøger for Latinskolen, Realskolen, Jnstituter, samt Borger= og Almueskoler, tilligemed Stiil- og Glosebøger, Skrive- og Tegnebøger, ere at faae i min Boglade paa Vestergade Ms. S. Warberg.
Aarhuus Stifts-Tidende, 1842-10-10
Alle Slags Skoleboger til Brug saavel i Latinskolen og Realskolen, som i Borger- og Almueskolerne, faaes i den jessenske Boghandling.
Aarhuus Stifts-Tidende, 1842-10-12
Nr. 882. Onsdagen. den 121 Octbr. Den til Forsendelse. med Brevposterne. Kongelig allernaadigst alene privilegerede Aarhuus Stiftetidende.
Aarhuus Stifts-Tidende, 1842-10-12
Udgives 4 Gange ugentlig af Overkrigscommissair A. F. Elmquist. Redigeres af H. F. Elmquist, Cand. phill.
Aarhuus Stifts-Tidende, 1842-10-12
Fædrelandet. Det tør ansees som afgjort, at Hs. Excell. Geheimeconferentsraad Bornemann, Justitiarius i Høiesteret, vil anmelde Hs. M. Kongen efter Dennes Hjemkomst sin allerunderd. Ansøgning om Afskeed til førstk. 1ste Januar, og man vil i velunderrettede Kredse vide, at Directeuren for Toldkammeret, Kherre Lowzow, vil blive hans Eftermand i Høiesteret. (Lowzows nuværende Post er som bekjendt ifølge de seneste Reformer kun interimistisk, idet alle Commercecollegierne allerede ere underlagte Finantsministeren, og Lowzows Post skal derfor ikke atter besættes.)
Aarhuus Stifts-Tidende, 1842-10-12
Som bekjendt er Conferentsr. Bechs Post som Deputeret ikke besat, og man mener nu, at denne vil tilfalde Kherre Tillisch, Geheimecabinetssecretair hos Kongen: en Mand, om hvis udmærkede Dygtighed der kun er een Stemme, men hvis Helbred ikke kan udholde den utrolige Anstrængelse, der udfordres forat kunne arbeide sammen med vor utrættelige Monark.
Aarhuus Stifts-Tidende, 1842-10-12
Ligesom Toldkammeret saaledes vil vinde et nyt Medlem, saaledes siger man, at det vil tabe et ældre, idet den dygtige tydske Comitterede Kjunker Warnstedt skal blive Medlem af Generalpostdirectionen, i hvilket Collegium der ikke findes nogen Tydsker et Holstener. (Th. Av.) Den til at undersøge Officerernes og Mandskabets Forhold ved Allarts" Skibbrud nedsatte Søret har nu endt sine Forhører; men disses Resultat er endnu ikke bekjendt. - Toldembedsmændene paa Kbhvns. Toldbodcontoirer skulle fra Nytaar have en blaa Uniform med røde Rabatter. (Aalb. Av.) Vil man kaste et upartisk Blik paa den roeskildske Stænderforsamlings Virken - hedder det i Bl. Dannevirke" – saa lader det sig ikke nægte, at en conservativaristokratisk Aand har været den overveiende og fremherskende under Debatterne, og selv den krasseste Absolutisme har i Grev Schulin fundet en Repræsentant, der tilfulde har erstattet Mangelen af Justitsr. Skibsted. De constitutionelle Anskuelser, som man ventede vilde finde saa talentfulde og utrættelige Talsmænd i denne Forsamling, har egentlig kun i B. Christensen havt en Repræsentant, og han har hævdet sit Navn som en frimodig og frisindet Mand. Hans Ven Lehmann gik ind paa Forslaget og stænderske Comiteer og har maattet høre meget ilde derfor, og man har saa temmelig ligefrem sigtet ham for Overløberi. Ussing har, i Sammenligning med hans fordums Færd, viist temmelig Lunkenhed i den sidste Forsamling; kun da hans Kjephest: Finantserne, blev ført frem, kom der Liv i ham, og han, i Forening med Bang, til hvis politiske Anskuelser han synes meer og meere at nærme sig, har nok været den egentlige Sjæl i Finantscomiteen. Denne Comitees Betænkning har ogsaa givet Anledning til de livligste og for det store Publicum interessanteste Discussioner, som have fundet Sted dennegang i Stændersalen." (Heraf skulle i et af de næste blive meddeelte nogle af de interessanteste Uddrag.)
Aarhuus Stifts-Tidende, 1842-10-12
Følgende Sager ere (ifølge St. Td.) af Mangel paa Tid ikke blevne foretagne til endelig Behandling, nemlig: om den offentlige Eed og sammes Brug; om almindelig Værnepligt; om Oprettelsen, af en høiere landoeconomisk Læreanstalt, om Forandringer i Trykkefrihedslovgivningen; om nærmere Bestemmelser af den nye Matricul; om Sagførernes Møde i private Politisager; om en Pensionslov; om Selveiendoms Fremme, om Patenter for industrielle Opfindelser; og om Offentliggjørelse af vacante Skolelærerembeder.
Aarhuus Stifts-Tidende, 1842-10-12
Under den endelige Behandling af Sagen omFrikjørselsvæsenet faldt der i Roeskilde jevnligt Yttringer om, at Godseierne samtykke, indrømme, tilstaae, og dest. "Jeg maa gjøre de meget ærede Herrer Godseiere opmærksomme paa, sagde Lehmann, "at de gamle Haandfæstninger forlængst ere casserede, og Rigsraadernes Regimente forlængst dødt og begravet. Jeg kjender og erkjender ingen Godseier corporation, der kan samtykke, indrømme eller tilstaae; men Alt, hvad jeg veed, er, at de Herrer Sædegaardseiere her have endeel Repræsentanter, der kunne tale og stemme, som de ville og troe at kunne forsvare, men som ikke ere en Forsamling for sig, men kun en Deel af Stænderforsamlingen, der selv i sin Heelhed for Tiden endnu ikke kan samtykke, indrømme og tilstaae, men kun give Raad, hvornæst Hs. M. Kongen afgjør. Efterat have anført, at den nedsatte Comitee angaaende Udkastet og Frikjørselsvæsenet har opstillet som en Grundsætning, at det privilegerede Hartkorn i Fremtiden skal deeltage lige med Bondehartkornet - ikke i Kjørepligten, men kun – i Betalingen for de præsterede Ægtreiser, dadler Kbhposten flere af Godseierne, men slutter saaledes: "Dog det skal ikke fordølges, at der sad i Roeskilde Stændersal en Greve, en eneste stor Godseier, – en af Danmarks allerstørste Lehnsbesiddere - Grev Ahlefeldt til Langeland, som besidder Hjerte og ædel Tænkemaade til at hæve sig over sine Standsfællers usle Privathensyn. Denne humane Mand, som, i Vildtskadesagen og Huusmandssagen, uforbeholden gav Billigheden og Retfærdigheden sin Stemme, forenede sig ogsaa med Comiteens folkelige Majoritet om at andrage paa Hartkornsbyrdernes ligelige Fordeling. Naturligviis have hans Standsfæller, de adelige Godseiere, ikke ladet ham gaae Ram forbi. Udfaldet blev dog, at Forsamlingen med en – efter Omstændighederne - temmelig betydelig Majoritet anholdt om, at Byrderne af Frireiserne fordeles saavel paa det frie som det ufrie Hartkorn. Men, Aristokratiet var stærkt i Roeskilde. Derfor forkastedes det neergaardske Amendement om Udsættelse af Lovudkastets Emanation, kun med 30 St. mod 27.
Aarhuus Stifts-Tidende, 1842-10-12
Etatsraad Neergaard's Yttringer i Roeskilde angaaende de militaire Kjørsler og Sessionsreiserne gave, som bekjendt, Kammerherre Abrahamson Anledning til adskillige Udfald mod ham. Kammerherren sagde bl. A., at Sessionernes Reiser vare bestemte ved et Reglement; som de maatte holde sig efterrettelige. Etatsraad Neergaard erkyndigede sig siden om dette Reglement, men Jngen af de i Roeskilde tilstedeværende Amtmænd kjendte et saadant Reglement, Amtsforvalteren ikke heller. Han bragte derhos i Erfaring, at der til Sessionsreiserne brugtes 14 Vogne, som benyttes af 13 Personer og til at føre et Archiv af Vægt 600 Pund, paa følgende Maade: Land- og Søerigskommissairen med Tjener 2 Vogne, hans Fuldmægtig 1, hans Skriver 1, Archivet, vægtigt 600 Pund, 2, en Cavalleriofficeer med Tjener 2, en Jnfanteriofficeer med Dito 2, en Læge med Dito 2, en Dyrlæge 1, to Underofficerer 1. Nu spørger jeg, siger Etatsraaden: "om det ikke er udisputabelt, at disse 13 Personer kunne med al Anstand, og endog med Magelighed, befordres f. Ex. i 3 Fjedervogne eller Postvogne af almindelig Størrelse, ligesom Archivet og de Kufferter, der ikke kunne faae Plads paa disse Vogne, med Lethed kunne føres paa en Fjellevogn. Dennegang behagede det ikke Kammerherre Abrahamson at fortsætte Striden. Ved samme Leilighed paapegede Sognefoged Petersen en Misbrug, som nys havde fundet Sted i Roeskilde lige for de Deputeredes Øine, idet endeel Vogne, der vare tilsagte til militair Befordring, maatte holde paa Gaden fra om Morgenen Kl. 6 til om Aftenen Kl. 6, inden de fik Læs. Hertil bemærkede Kammerherre Abrahamson: "at dette har været Bøndernes egen Skyld, eftersom de, efter Anordningerne, ikke havde havt nødig at vente længer end sex Timer!"
Aarhuus Stifts-Tidende, 1842-10-12
J de holsteenske Stænders 40de Møde blev den frisindede Deputerede, Advocat Löck, efter Anmodning af den kongl. Commissarius, kaldt til Orden, fordi han havde kaldt Hertugdommernes Forening med Kongeriget en Forsmædelse (eine Schmach).
Aarhuus Stifts-Tidende, 1842-10-12
For at opmuntre Kniplingsindustrien ved Tønder havde vor ædle Dronning givet Kniplingsfabr. Jens Wulff i Brede Ordre til en fuldstændig Kniplingsgarnitur, som Hs. M. vilde forære Kronprindsessen. J halvandet Aar vare 7 Kniplerinder beskjæftigede med denne ligesaa hædrende som vanskelige Opgave, og Garn. er nu, ved en af Fabrikantens Sønner, overleveret Hs. Majestæt, som modtog samme med mild Nedladenhed og, idet hun tilstillede Overbringeren en kostbar Brystnaal, tilkjendegav Sin allerhøieste Tilfredshed med Arbeidets Udførelse tilligemed det Ønske, at fremme en Jndustri, som giver flere Tusinder Livets Ophold. (De tønderske Kniplinger ere den eneste Luxusartikel vort Land exporterer, og som for en stor Deel ernærer Ribe, Tønder og Haderslevs Egns qvindelige Kjøn.)
Aarhuus Stifts-Tidende, 1842-10-12
Justitsraad Withs Bekjendtgjørelse: "at han paa sin Reise til Stænderforsamlingen vilde paa en vis Dag indtræffe til Skanderborg, for hvis Nogen af hans Valgdistricts Beboere ønskede at tale med ham om Stændersager eller havde Andragender til Stænderne, som ønskes fremlagte ved ham, anseer Khvnsp. som et af de første glædelige Tegn paa, at den viborgske Forsamling vil lade sig være de folkelige Andragender dobbelt magtpaaliggende, efter at Erfaringen har viist, at i Roeskilde, mod tidligere, saa saare faa Petitioner og private Propositioner have kunnet opnaae at komme til Behandling. "At det ikke vil mangle paa Andragender – tilføier Khvnsp. - fra Folkets eller Enkeltes Side i Almeenhedens Jnteresse, og at navnlig det store Fællesanliggende paa den Maade vil blive gjort til væsentlig Hovedgjenstand, for den jydske Forsamlings Virksomhed, ventes nu med Vished af den i sine Forventninger skuffede frisindede Deel af Østifternes Befolkning, og denne Forventning kan ikke tidtnok gjentages.
Aarhuus Stifts-Tidende, 1842-10-12
Strandinger. Ogsaa paa Vangsaa Strand (ved Thisted) er forliist en italiensk Brig, fra Gallipoli, ligeledes bestemt t. St. Petersborg. Den hedder "la Pietade St. Michele", sort af Capt. J330. Af Ladningen er bjerget c. 100 Foustager Olivenolie. Af den paa Skagens Rev forliste italienske Brig la Fortuna di Stabia", Capt. Castellano, er saagodt som Jntet bjerget, da Skibet staaer under Vand. Ogsaa paa Tranumstrand, er forleden Nat strandet en stor Brig, fra Hamborg best. til St. Petersborg med Sukker, Olie og Farvevarer.
Aarhuus Stifts-Tidende, 1842-10-12
Paa Staxholm Strand, i Raaberg S., forliste f. Nat en Skonnert, hjemmehørende i Præstøe, og paa Boller skjær en svensk Brig (Capt. Berg), fra Cadix med Viin &c. Sidste Skibs Mandskab druknede Alle saanærsom een Matros, der havde holdt sig i Toppen af Masten og blev frelst næste Morgen.
Aarhuus Stifts-Tidende, 1842-10-12
Dødsfald. Kammerraad og Landinspecteur Ravn i Fellinge. Pastor Winding, Sognepræst for Nørre-Sundby og Hvorup Menigheder, Aalb. Stift. Copulerede. J Meierup Kirke (ved Holstebroe) den 6te Octbr.: Krigsraad og practiserende Læge Hr. Marcus A. Schæffer og Jomfru Henrikke Møller, af Bladberg. - J Vivild Kirke den 8de Octbr.: Hr. Proprietair P. C. de Neergaard til Julianeholm og Frøken Jda Laussen af Aarhuus.
Aarhuus Stifts-Tidende, 1842-10-12
Aarhuus. En her hjemmehørende Dæksbaad afgik i Løverdags herfra med 20 Køer til Lolland, hvorfra den skal til Kallundborg for at hente Kartofler. Det hører vistnok til Sjeldenhederne at udskibe Creaturer saa langveis i en Dæksbaad.
Aarhuus Stifts-Tidende, 1842-10-12
Det comiske Talent, Hr. Skuespiller Jørgensen, alt tidligere har lagt for Dagen her, gav sig især tilkjende i Mandags=Aftes, da han udførte "Jeppe paa Bjerget saa fortrinligt, at han efter Stykkets Slutning blev fremkaldt og hilset med levende Applaus. Udførelsen af dette holbergske Stykke maa vel ansees for Noget af det Ved ste, det Titchenske Selskab indtil nu har præsteret her. Samme Aften blev ogsaa Hr. Adam i fremkaldt, efter hans Udførelse af Klokker Link i Nei og Jan. Til Benefice for denne yndede Skuespiller, og hans Søster, Jfr. Adami, gives paa Fredag en Forestilling, bestaaende af Lystspillet Kongressen i Sjælland, og Maimaanedskatten, en Vaudeville Monolog, hvilke begge, saavidt vides, ikke tilforn ere seete her. Da Selskabet endnu kun bliver her en kort Tid, og der, naar dette er reist herfra, er al Udsigt til, at vi ingen Comedier ville faae den hele Vinter, var det neppe urimeligt, om Publicum ret flittigt benyttede Leiligheden, medens den endnu er forhaanden.
Aarhuus Stifts-Tidende, 1842-10-12
Bekjendtgjørelser. At vor ældste Søn Frederich Wilhelm, efter 18 Ugers Sygdom, den 8de Octbr., om Aftenen Kl. 9, endte ste unge Liv i en Alder af 18 Aar og 9 Maaneder, dette bringe vi herved til fraværende Slægt og Venners Kundskab. At han døde, elsket og æret af Hver som kjendte ham, er vor største Trøst i vor billige Sorg. Aarhuus, den 10de Octbr. 1842. J. A. S. Bendstrup. J. Bendstrup.
Aarhuus Stifts-Tidende, 1842-10-12
Randers Amtshuusholdnings-Selskabs ordinaire Qvartalsmøde afholdes paa Raadhuset her i Byen Onsdagen den 19de Octbr. førstkommende, Kl. 10 Formiddag, hvilket herved bekjendtgjøres. Randers, den 5te Octbr. 1842. W. Lorenz, p. t. Selskabets Formand.
Aarhuus Stifts-Tidende, 1842-10-12
Theatret i Aarhuus. Torsdagen den 13de Octbr. opføres: "For evig eller: "Medicin mod en Elskovsruus", Lystspil i 2 Acter. Derefter: (anden Gang efter fleres Ønske) Hofnarren imod sin Villie, Lystspil i 2 Acter.
Aarhuus Stifts-Tidende, 1842-10-12
Fredagen den 14de Octbr. opføres: (Til Benefice for Hr. Adam og Jfr. Adami) "Kongressen, Lystspil i 3 Acter, med Sange og Chor. Til Slutning: "Maimaanedskatten", Vaudevillemonolog, udføres af Hr. Adami.
Aarhuus Stifts-Tidende, 1842-10-12
NB. Næste Forestilling gives paa Søndag. P. J. Titchen.
Aarhuus Stifts-Tidende, 1842-10-12
Auction over Jorder paa Aarhuus Mark. Efter Begjæring af Hr. Apotheker Køster foretages Auction Onsdagen den førstkommende 19de dennes, om Eftermiddagen Kl. 2, over de ham ved Udskiftningen tillagte Jorder paa Aarhuus Mark, der ere beliggende i Nærheden af Landeveien til Randers, og Veien til Brendstrup, bestaaende af omtrent 10 Tdr. Land af udmærket Bonitet. Kort over Eiendommen samt Conditioner til Salget ere forinden til Eftersyn hos Procurator Brendstrup her i Byen. - Auctionen holdes paa selve Eiendommen. Hvilket herved bekjendtgjøres. Aarhuus, den 9de Octbr. 1842. Efter Constitution. C. Nysum.
Aarhuus Stifts-Tidende, 1842-10-12
Efter Begjæring af Fattigcommissionen afholdes Licitation i Fattiganstalten Onsdagen den 19de dennes, om Formiddagen Kl. 11, hvorved agtes opraabt til mindste Bud, Udførelsen af det udfordrende Arbeide, sigtende tilat forskaffe Vandafløb fra Hospitalets, Fattiganstaltens Trykt i Aarhuus Stiftsbogtrykkerie. og Friskolens Gaardspladse, samt fra Frue Kirkegaard, ud paa Vestergade. Conditioner og Overslag over Bekostningerne henligge til Eftersyn paa Procurator Brendstrups Contoir. Hvilket herved bekjendtgjøres. Aarhuus, den 10de Octbr. 1842. Efter Constitution c. Nysum. Nysum.
Aarhuus Stifts-Tidende, 1842-10-12
Tirsdagen den 25de dennes, om Formiddagen Kl. 10, slet, bliver ifølge vedkommende Forligs- og Udlægshavers Reqvisition, foretaget Auction hos Forpagter Lund paa Skouby Mark over: en guulmalet Reisevogn med Kurvehække og 3 laqverede Agestole, samt over en Ko og en Qvie. Ved samme Auction vil tillige blive bortsolgt 1 a 2 Qvier, som hos bemeldte Lund ere udpantede for resterende kongelige Skatter. Hvilket herved bekjendtgjøres. Lysthavende indbydes. Hasle &c. Herredscontoir, den 4de Octbr. 1842. Seidelin.
Aarhuus Stifts-Tidende, 1842-10-12
Auction. Onsdagen den 19de Octbr. førstkommende, Kl. 10 Formiddag, afholdes Auction i Rask Skov over omtrent 138 Nummere af Eeg og Bog paa Noden, største Deel Gavntræe, Resten Elm, Ask og Elle. Omtrent 50 Nummere af det mindre Træe vil blive bortsolgt til Bortflytning. Mødestedet er hos Skovfogden. Hvilket herved bekjendtgjøres. Woer og Nim Herreders Contoir i Horsens, den 10de Octbr. 1842. Bernth.
Aarhuus Stifts-Tidende, 1842-10-12
Efter Begjæring af Herredsfogden i Hads & Ring Herreder, som Overformynder og grundet paa Forliig og Udlæg, bliver det af Lauritz Thomsen forhen eiende, men af Wilhelm Lauritzen besiddende Huus af 5 Fag med Haveplads i Odder By, Hads Herred, Aarhuus Amt, stillet til Auctioner saaledes: Tirsdagen den 1ste Novbr. d. A. 15de samme Maaned, og 29de samme Maaned, hver Dags Formiddag Kl. 10. De 2de første Auctioner, afholdes herpaa Gaarden og 3die Auction, den anførte 29de Novbr., i det Sted som attraaes solgt efter saadanne Conditioner, som under Forretningerne ville blive fremlagte. Denne Bekjendtgjørelse tjener til alle Vedkommendes Efterretning, overeensstemmende med Placaten af 22de April 1817. Petersminde i Odder Sogn, Hads Herred, den 6te Octbr. 1842. Terndrup, const. Directe fra Kongens Bryghuus har jeg til Udsalg: 1ste Sort hvidt Øl a 6 8, 2den Sort Dito a 4 9, 3die Sort Dito a 33 pr. Flaske; dobbelt Bitter=Øl a 8 s. pr. 1/2 Flaske, Alt velproppet og godt behandlet; og endvidere udsælges circa 200 Flasker Øl, som i den stærke Varme er bleven noget syrlig, til 18 pr. Flaske, hos C. B. Christensen, jun.
Aarhuus Stifts-Tidende, 1842-10-12
Olietrykte Gulvtæpper fra 10 Al. brede til 18 Al. lange i et Stk.; Conservations tæpper med Bort, Divan= og Spisebordtæpper i alle Størrelser, modtager jeg Bestillinger paa til Fabrikpriis pr. Commission fra Hr. Grosserer H. L. Danchel i Kjøbenhavn. Priiscourant forevises dem, som maatte ønske herpaa at gjøre Bestillinger C. B. Christensen, jun. Speile, i alle Størrelser, saavel ovale som ottekantede, med forgyldte Rammer, Dito i Mahogni Rammer, haves i stort Udvalg og sælges overordentlig billig af C. D. Christensen, jun.
Aarhuus Stifts-Tidende, 1842-10-12
Gaasefyld, udmærket god og tør, sælges billigt af C. D. Christensen, jun. Kielder i Pakhuse, til 2 a 3000 Tønder Kartofler søges af Brødrene Jensen.
Aarhuus Stifts-Tidende, 1842-10-12
Subscription paa Bladet Fædrelandet, fra dette Qvartals Begyndelse modtages paa alle kongelige Postcontoirer.
Aarhuus Stifts-Tidende, 1842-10-12
Hermed et Følgeblad.
Aarhuus Stifts-Tidende, 1842-10-14
Fredagen den 14. Octbr. Den til Forsendelse. med Brevposterne Kongelig allernaadigst alene privilegerede Aarhans Stiftbeidende.
Aarhuus Stifts-Tidende, 1842-10-14
Udgives 4 Gange ugentlig af Overkrigscommissair A. F. Elmquist. Redigeres af H. F. Elmquist, Cand. phil.
Aarhuus Stifts-Tidende, 1842-10-14
Nyheder fra Udlandet. Keiseren af Rusland er nu endelig bleven kjed af den blodige Tscherkesserkrig og agter at opgive det Offensive, men vil derimod strængt bevogte Grændsen og overlade Landets Undertvingelse til Fremtiden. Alle faste Punkter ved det sorte Hav skulle holdes stærkt besatte og russiske Krydsere afskjære de urolige Bjergboere al Tilførsel af Munition &c. Ogsaa Britterne have opgivet Afghanistans Gjenerobring, og trække sig tilbage derfra paa alle Kanter, idet de sprænge Fæstningsværkerne i Luften. Dog hedder det, at Armeen skal samle sig, for, hvis ikke Fangerne godvillig udleveres, da at rykke mod Kabul og befrie dem med Magt. De skulle føre Dost Mahomed, den nuværende Afganerhøvdings fangne Fader med sig, for at bruge ham som Gidsel.
Aarhuus Stifts-Tidende, 1842-10-14
Den franske Regjering har faaet ubehagelige Efterretninger fra Algerien. En fransk Kolonne paa c. 3000 M. under General Changarniers Kom mand, har (den 19 og 20 Septbr.) bestaaet en tog Dages blodig Kamp med Arabere og Kabyler, mellem Milianah og Mascara, og det saa nærgaaende, at man sloges med de blanke Vaaben: Sabel og Bajonet. Jfølge den franske Beretning havde Franskmændene mistet nogle hundrede Mand; men Rygtet siger, at Tabet skal være meget større, hvilket man især begrunder paa Antallet af de faldne Officerer, der ikke som Soldaternes kan lægges Skjul paa. Krigsministerens Bureau var som bestormet af Folk, som havde Slægtninge og Bekiendte med i Changarniers Armee, for at erfare de Faldnes Navne; men der svartes, at man endnu ingen Lister havde faaet desangaaende. Man vil vide, at ikke faa Franskmænd skulle være faldne levende i Arabernes Hænder. Men herfor skal være gjort en betydelig Giengield, idet General Lamorciere havde bemægtiget sig endeel af Abdel Kaders Koner og Børn med samt deres Telte og Følgeskab.
Aarhuus Stifts-Tidende, 1842-10-14
(Det var et almindeligt Rygte i Paris, at Dronningen var bleven meget syg.) Den serviske Revolution har foranlediget den østerrigske Regjering til at concentrere sine Tropper i Slavonien, især (hedder det) for at holde et vaagent Øie med Moldau og Wallachiet.
Aarhuus Stifts-Tidende, 1842-10-14
Breve fra England omtale flere opdagede Sammensværgelser mod Dronningens Liv. Saameget er vist, at der i den senere Tid er skeet mange Arresteringer i de urolige Landdistricter. Kongen af Sverrig har i disse Dage overleveret Statsraadet et af ham selv forfattet financielt Arbeide, betitlet: "Sur les banques, hvilket, nøie prøvet og overveiet, vækker alm. Beundring. Det røber en saa dyb Kundskab til Nationernes financielle Forhold i Almindelighed og til den sv. Nations i Særdeleshed, at der udfordredes et eminent Geni for, især i Kongens høie Alder, at bringe et saadant Arbeide istand. "Saameget er vist - hedder det i Stockholms Aviser – at man, saafremt Kongens Jdeer engang blive, med Stændernes Samtykke, ophøiede til Love, kan med temmelig Sikkerhed beregne det Tidspunct, da Sverrigs Papiirpenge ville staae al pari." J sin Jndledning til Værket siger Kongen: Forsynet har taget Sverrig under sin Beskyttelse. Det tilkommer nu Nationen at ordne sine Finantser. Den kan det og den maa det. Nødvendighed kræver det, og Folket fordrer det." (Capt.-Lieutn. Lous er bleven udnævnt til Kammerherre ved Kongens norske Hofstat. Statsraad Fleischer har faaet Ordre til at træde ind i det norske Statsraad i Stockh.)